ჯამბაზი და მისი ძაღლები

„ჯამბაზი და მისი ძაღლები“ ( — 1892 წლის ფრანგული, მოკლემეტრაჟიანი, ანიმაციური ფილმი, რომელიც შექმნა და ხელით გააფერადა ემილ რეინომ. ჩანაწერი შედგება 300 ინდივიდუალურად შესრულებული ილუსტრაციისაგან და დაახლოებით 10 წუთის ხანგრძლივობა აქვს. ანიმაცია „კარგი ლუდის“ („Un bon bock“) შემდეგ (1888), ეს იყო მეორე ფილმი, რომელიც რეინომ თავისი ოპტიკური თეატრისათვის გადაიღო.
შინაარსი
ანიმაციაში ვხედავთ ჯამბაზს, რომელიც ცირკის არენაზე გამოდის და დამსწრე საზოგადოებას ესალმება, შემდეგ კი, სამ ძაღლთან ერთად, ტრიუკების შესრულებას იწყებს. ძაღლები რგოლებში და ჯოხზე ხტებიან და ბურთზე დგებიან.
პრემიერა
ჩანაწერის თეატრალური პრემიერა 1892 წლის 28 ოქტომბერს, „კარგ ლუდსა“ და „საბრალო პიეროსთან“ ერთად, გრევენის მუზეუმში შედგა, და წარმოადგენდა რეინოს „Pantomimes Lumineuses“ („განათებული პანტომიმის“) წარმოდგენის ნაწილს. აჩვენებდნენ 1894 წლის თებერვლამდე.

რეინომ აგრეთვე ჩაატარა პრეზენტაცია, რომლის დროსაც მან აჩვენა თუ როგორ ცვლიდა სურათებს (ამ პრეზენტაციისას მას ფორტეპიანოს აკომპანიმენტს გასტონ პოლინი უწევდა). იმის გამო, რომ 1900 წელს რეინომ თავისი შემოქმედების უდიდესი ნაწილი მდინარე სენაში გადაყარა („საბრალო პიეროს“ ნაწყვეტისა და ფილმის, „კაბინის ირგვლივ“, გარდა), ეს ანიმაცია დაკარგულია. 
რესურსები ინტერნეტში

სქოლიო

კატეგორია:ფრანგული მოკლემეტრაჟიანი მუნჯი ფილმები
კატეგორია:1892 წლის ფილმები
კატეგორია:ფერადი მუნჯი ფილმები